Iligtas mo siya.
Hanapin mo ang espada.
Hanapin mo ang Tansong Higante.
Iligtas mo ang iyong kapatid.
Samahan mo ako, kapatid.
Maghihiganti tayo at wawawakasan natin ang paghahari ng mga diyos.
Mas may kapintasan sila kaysa sa atin.
Sinira nila ang buhay natin.
Wala na ang ating ina dahil sa kanila.
Ayaw mo ba siyang ipaghiganti?
Kakampi ba kita
o kaaway?
Nakuha niya ang nararapat sa kanya.
Marahil nga.
Pinatay niya ang iyong ina.
Tumatawag ang Parkas.
Heron.
Maaaring halimaw nga si Seraphim, ngunit tama siya sa isang bagay.
Mas may kapintasan nga ang mga diyos kaysa sa atin.
Bakit natin sila susundin?
Mahusay ang pagkakagamit mo sa aking bident.
Sino ka?
Si Hades.
Mas malala pa iyon kaysa sa naiisip mo.
Ngunit matutulungan kita.
Maliligtas kita mula sa kapalarang naghihintay sa iyo roon.
Isang bagay lamang ang kailangan mong gawin para sa akin.
Lumuhod ka.
Ano ba ang kailangan mo?
Katarungan.
Ayaw mo ba na sa wakas ay maging malaya ka na?
Iyon ang inaalok ko sa iyo.
Bakit ako magtitiwala sa iyo?
Dahil ang mga sumira ng buhay mo
ang siya ring sumira ng buhay ko.
At ang totoo, wala ka namang pagpipilian.
Walang hanggang kaparusahan lamang...
o ako.
Pinipili ko ang kaparusahan.
Akin na ang iyong mga kamay.
Ituloy mo ang lakad.
Kilala mo ba kami?
Ang mga hari
na naghuhukom.
Marami kang ipinadala upang humarap sa amin.
Higit sa sinumang ipinanganak na mortal.
Ngayon,
ikaw naman ang hahatulan, katulad ng mga ipinadala mo rito.
Kaunting patikim lamang ito ng pagkagalit na pinakawalan mo sa mundo.
Matapos ng 30 tirano,
di pa kami nakasasaksi ng ganitong katalamak na patayan.
May sala man o inosente ay pinatay mo.
Kahit maliit na kauganayan lamang,
ay sapat na para ika'y magalit.
At iyong tungkol sa iyong ina.
At kapatid.
Hindi mo sila kilala noong una mo silang nakita.
Ngunit nakita mo ang paghihirap nila.
Dinala mo rin iyon noong bata ka.
Ngunit sa halip na magpakita ng awa,
ipinadama mo rin sa kanila ang sakit at takot na tiniis mo.
Para pasiklabin ang damdamin ng nais mong umanib sa iyo.
Ngunit hindi lamang ikaw ang pumapasan ng kasalanang iyon.
Mayroon ding iba.
At kahit pa ang iyong buhay
ay puno ng nakahihindik na pangyayari,
may natira pa sa iyong kaunting kabaitan.
Sa katunayan, sa pamamagitan niya, nagpakita ka ng tunay na philotimo.
At masasabi kong pati na rin ng agape.
Nakikita kong natubos ng isang gawain ang ilang taon ng marahas na kasamaan.
Ang isang tunay na busilak na gawain
ay higit pa sa maraming nagawa ng iba sa buong buhay nila.
Malinaw ang kapalaran mo.
Nagsisisi ka ba?
Hindi.
Makinig kang mabuti, Seraphim.
Ang lahat ng tao ay nagkakamali.
Ngunit umaatras ang mabubuting tao kapag alam nilang mali ang landas nila.
Inaayos nila ang kasamaang nagawa nila.
Kaya ang pagmamataas lamang ang tanging tunay na kasalanan,
at iyon ang iyong pagkakasala.
Magsisi ka ngayon
nang ika'y mabigyan namin ng awa.
Tumatanggi ako.
Magsisi ka na, hangal.
Kung hindi, magiging mas masahol ang iyong parusa.
Wala akong kailangan sa kanila.
O sa iyo.
Dapat kang itapon sa abismo!
Hindi.
Habambuhay kang magdurusa sa Tartarus.
Nawa'y mabura ng kapalaran mo roon
ang pagmamataas mula sa kaluluwa mo.
Maari bang magsalita?
Mga duwag kayo.
Sino kayo para husgahan ako, mga bastardong anak ni Zeus?
Hayaan mo siyang magsalita.
Lahat sila ay ipinanganak na hari.
Binigyan ng mga kaharian ng kanilang ama.
Ngunit ano ang ginawa mo?
Ilang kabataan ba ang pinakain mo sa Minotaur, Haring Minos?
At ikaw, Haring Rhadamanthus,
binigyan mo ba ng kalayaan ang mga mamamayan mo?
O mas mahalaga ba sa iyo ang anihin ang itinanim ng iba?
At huwag nating kalimutan ang banal na Haring Aeacus.
Ginawang tao ni Zeus ang mga langgam upang mapamunuan mo sila.
Ngunit mas mainam na manatili silang kulisap
kaysa pamunuan ng mga tulad mo.
Kung naglalabas ng mga katotohanan ang Mundong Ilalim,
ito ang isang hindi ninyo maitatanggi.
Pumatay ako at nagnakaw dahil walang ni isang malaya.
Walang ni isang ligtas.
Lubhang napakahirap na maging marangal at mabuhay
sa napabayaang mga kaharian ninyo.
Inakala kong ang pagdala ng liwanag mula sa mundong ibabaw
ang magpapagaan sa loob natin, ngunit...
Kapag nakikita ko ito, naaalala ko lamang na maghihiwalay tayo.
Kumusta iyong kay Seraphim?
Matindi ang kawalang-tiwala niya sa mga kauri natin.
Masisisi mo ba siya?
Hindi.
Hindi ko siya masisisi.
Kung gayon, di siya pumayag sa ating alok.
Hindi.
Hindi madaling ipaunawa iyon sa kanya.
Kadalasang nagtatagumpay ang malumanay na panghihikayat
kapag nabigo ang pamimilit.
Baka may pagkakatulad ang hirap na pinagdaanan ninyo.
Hindi siya nagkaroon ng ama.
Maaari kang maging ganoon sa kaniya.
Nagtapos na ang taglamig.
Kailangan ko nang bumalik sa Mount Olympus.
Binigo kita.
Kapag ang dalawang kaluluwa ay nakatakdang magkasama...
Sabihin mo...
Walang makapaghihiwalay sa kanila.
Tama ka. Makakahanap tayo ng paraan.
Para sa iyo.
Para sa malulungkot na gabi sa hinaharap.
Salamat, Zagreus.
Nasaan si Meli?
Halika. Nais kong magpaalam.
Kakausapin ko siya.
Meli.
Mahal ko.
Kung isa ka talaga sa pinakamakapangyarihang diyos,
hindi niya kailangang umalis.
Mas makapangyarihan ang ama mo kaysa inaakala mo.
Ngunit makatarungan din siya.
Ano ang sasabihin natin?
Ang dalawang pinakamakapangyarihang mandirigma
ay ang pagtitimpi at ang panahon.
Wala akong pakialam sa mga iyon.
Huwag po kayong umalis. Pakiusap.
Nakabalik na ako bago mo pa malaman.
Ayos ba?
Halika.
Mahal kita.
Ito na ang huli.
Isinusumpa ko.
Makinig kayo sa ama ninyo. Huwag ninyo siyang bigyan ng gulo.
Huwag!
- Huwag, Ina! - Ina!
Walang makakatalo sa tubig kapag nauuhaw ka.
Tanungin mo na lamang sya.
Ayaw ko ng tulong mo.
Maaaring ayaw mo, ngunit kailangan mo.
Hindi.
Ikaw ang may kailangan ng tulong ko.
Dahil kung hindi, wala ka rito.
Tama ka.
At di kita masisisi kung wala kang tiwala sa akin.
Ngunit hindi ako katulad ng iba.
Lagi kong sinusubukang tulungan ka.
Ako ang bumulong sa tainga mo sa dalampasigan.
Ako ang nag-udyok sa iyo na kainin ang labi ng Higante.
Kainin mo ang laman ko at maililigtas mo ang sarili mo.
Noon pa kita gustong bigyan ng kapangyarihan.
Na tulungan kang bumangon at mabuhay.
Kaya hinayaan kong magkaroon ka ng ugnayan sa aking bident.
Para makalaban ka at magdulot ka ng takot sa puso ng mga halang ang kaluluwa.
Sana pinatay mo na lang ako.
Hindi.
Mahaba ang karera, at maaaring magbago ang kapalaran mo.
Ngunit kailangan mo akong pagkatiwalaan.
Magkatulad tayong pinagsalitaan nang masama ng mga diyos.
Narito, ipapakita ko sa iyo.
Noong bumagsak ang huling Titan...
at humalo ang kaniyang dugo sa dagat...
at nabuo ang mga Higante.
Ngunit nalinlang ang mga diyos.
Dahil may isa pang mas nakahihindik na halimaw
ang nabuo noong araw na iyon.
Isang nilalang na di kami maglalakas-loob na banggitin ang pangalan.
Lalaki itong mas makapangyarihan pa
kaysa sa ipinagsamang mga Higante at mga Titan.
Ang dambuhalang ahas na si Python,
siya ang naghikayat sa halimaw na maghintay at magpalakas.
Ngunit hindi ito nakialam para sa kapakanan ng mga Higante.
Sumiklab ang digmaan, at may namatay na mga diyos at Higante.
Ngunit hindi nabawasan ang kasamaan sa mundo.
Kaya, patuloy na lumaki ang halimaw
hanggang sa dumating na ang malaking paghaharap.
Ang labanang naganap ay hindi pa nakikita ng lahat.
Walang katiyakan ang kalalabasan noon
hanggang sa huli.
Kalaunan, natalo namin ang halimaw at ikinulong ito sa ilalim ng Bundok Etna.
Ngunit dahil elemento ito, hindi namin ito mapatay.
Kaya nagpatulong kami sa sining ng kulam at salamangka
mula sa Silangan, sa Anatolia.
Ang halimaw ay mabibilanggo riyan.
Ngunit dapat walang sinuman ang magbabanggit ng pangalan nito.
Dahil kung gayon, magbibigay iyon ng buhay dito
at iyon magigising mula sa aking orasyon.
Ang lakas na tinanggal ng diyosang mangkukulam mula sa halimaw
ay inilagay niya sa isang diyamante.
Sa dakilang hiyas-bato ng Eleusis.
Ngunit ayaw ni Zeus na siya ang humawak nito.
Dahil naniniwala siyang walang diyos ang sapat ang talino.
O sapat ang kabutihan para pagkatiwalaan na maghawakan ang buong mundo
katulad ng aming ama at ng ama ng aming amang nauna sa kaniya.
Kaya, nagpasya si Zeus na ang tatlong kaharian ng mundo
ay hahatiin,
at ang pinuno ng kalangitan ang siyang hahawak sa hiyas-bato.
Ngunit nanaig ang kasakiman.
Sa huli, di kinayang isuko ni Zeus ang bato o ang kapangyarihan nito.
Kaya gumawa sila ni Hera ng paraan na mapunta sa kanila ang kalangitan.
Dahil doon, nagbago ang kapalaran ko magapakailanman.
Katulad kung paano binago ng kasakiman ng iyong tiyo ang buhay mo.
Bakit sinasabi mo sa akin ito?
Nagkasundo kaming kapalaran ang magpapasya ng aming makukuha.
At ang katawan ng bawat isa sa amin ay matatali sa aming kaharian,
at hindi kami makalalayo nang matagal.
Sa kasamaang palad,
nalaman kong may pandarayang naganap sa pagpipili,
at ibubunyag ko iyon sa paglilitis kay Zeus.
Hindi ko...
Hindi ko maintindihan.
Ano ang alam mo sa pagpanganak kay Zeus at sa kung saan siya itinago ni Gaia?
Sa lugar ding iyon niya dinala ang hiyas-bato.
Mapapasok mo iyon
dahil nanalaytay sa mga ugat mo ang dugo ng mga Higante.
Mas gugustuhin ko pang magdusa magpakailanman
kaysa sa maging pain ulit.
Nagsalin ng Subtitle: J.M.B. Descalso